MISTOQSIJA BIL-MIKTUB E-2646/07 lill-Kummissjoni (23 ta' Mejju 2007) Suġġett: Offerta għal servizz tas-sigurtà Qed issir referenza għat-tweġiba tal-Kummissjoni għall-Mistoqsija bil-Miktub E-0409/07 , fejn intalbet informazzjoni li tagħti evidenza għall-applikabilità tar-Regolamenti ta' l-UE għall-għoti tal-kuntratt imsemmi. Minkejja li l-partijiet interessati kienu marbutin bi ftehim ta' kunfidenzjalità, l-Awtorità Maltija dwar il-Komunikazzjoni (MCA) bl-ebda mod qatt ma qalet li l-offerta kienet taqa' 'l barra mill-ambitu tad-Direttivi Ewropej jew li kellha b'xi mod tiġi ttrattata bħala offerta sigrieta jew ta' difiża. Huwa sinifikanti li għalkemm l-MCA irrifjutat li tikxef il-prezz stabbilit fl-offerta rebbieħa meta ntalbet uffiċjalment biex tagħmel dan, f'inqas minn sena wara ppubblikat indikazzjoni raġonevoli tal-prezz billi ppubblikat "Stampa Ġenerali tal-Kontribuzzjonijiet Proġettati u Spejjeż ta' Interċettazzjoni Legali għall-2006". L-MCA kienet obbligata li tagħmel l-informazzjoni pubblika billi s-sistema għandha tiġi ffinanzjata b'mod sħiħ mill-operaturi tat-telekomunikazzjonijiet pubbliċi u privati distinti mill-Gvern ta' Malta. Meta jitqiesu dawn id-dettalji, il-Kummissjoni ser tikkonsidra mill-ġdid il-pożizzjoni tagħha?
Extracted from 14617193__WQ__E-2007-2646__MT.txt